

2022.gada 11.augusts **Saistošie noteikumi Nr.20**

 (prot.Nr.25, 2.§)

 APSTIPRINĀTI

 ar Daugavpils domes

 2022.gada 11.augusta

 lēmumu Nr.531

 **Grozījums Daugavpils domes 2022.gada 28.janvāra saistošajos noteikumos Nr.7 “Braukšanas maksas atvieglojumi Daugavpils valstspilsētas pašvaldības sabiedriskā transporta maršrutu tīklā”**

*Izdoti saskaņā ar* [*Sabiedriskā transporta pakalpojumu likuma*](https://likumi.lv/ta/id/159858-sabiedriska-transporta-pakalpojumu-likums)[*14. panta*](https://likumi.lv/ta/id/159858-sabiedriska-transporta-pakalpojumu-likums#p14) *trešo daļu, Ministru kabineta 2005. gada 15. novembra
noteikumu Nr. 857 "*[*Noteikumi par sociālajām garantijām bārenim
un bez vecāku gādības palikušajam bērnam, kurš ir ārpusģimenes
aprūpē, kā arī pēc ārpusģimenes aprūpes beigšanās*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...)*"* [*22. punktu*](https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka-ari-pec-arp...#p22)

Izdarīt Daugavpils domes 2022.gada 28.janvāra saistošajos noteikumos Nr.7 “Braukšanas maksas atvieglojumi Daugavpils valstspilsētas pašvaldības sabiedriska transportā maršrutu tīklā” ([Latvijas Vēstnesis](https://likumi.lv/ta/id/318961), 2022, Nr. 31, 92), šādu grozījumu, papildinot ar 18.1 punktu šādā redakcijā:

“18.1 Braukšanas maksas atvieglojumu 100 % apmērā no biļetes cenas Pašvaldības sabiedriskā transporta maršrutu tīklā ir tiesīgi saņemt visi sabiedriskā transporta pasažieri 2022.gada 1.septembrī.”.



*Dokuments ir parakstīts ar drošu elektronisko parakstu un satur laika zīmogu*.

**Daugavpils domes 2022.gada 11.augusta saistošo noteikumu Nr.20 “Grozījums Daugavpils domes 2022.gada 28.janvāra saistošajos noteikumos Nr.7 “Braukšanas maksas atvieglojumi Daugavpils valstspilsētas pašvaldības sabiedriskā transporta maršrutu tīklā”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums |  Atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [43.panta](https://likumi.lv/ta/id/57255-par-pasvaldibam#p43) trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.  Sabiedriskā transporta pakalpojumu likuma 14.panta trešā daļa paredz pašvaldībām tiesības noteikt braukšanas maksas atvieglojumus savā administratīvajā teritorijā, ja ar šo braukšanas maksas atvieglojumu noteikšanu pārvadātājam radītos zaudējumus pilnībā kompensē no pašvaldības budžeta. Nosakot braukšanas maksas atvieglojumus, par vienīgo kritēriju nedrīkst izmantot personas deklarēto dzīvesvietu. **Atzīmējot mācību gada sākumu - 1.septembri,** dienu, kurā tiek svinēta skolas gaitu uzsākšana un atsākšana pēc vasaras brīvlaika, tiek paredzēts 2022.gadā paplašināt atbalstu bezmaksas braukšanai sabiedriskajā transportā, piešķirot atbalstu 100% apmērā visiem sabiedriskā transporta pasažieriem. |
| 2. Īss projekta satura izklāsts | Ar grozījumu saistošie noteikumi tiek papildināti ar 18.1punktu, kas noteic, ka 2022.gada 1.septembrī visi sabiedriskā transporta pasažieri pašvaldības sabiedriskā transporta maršrutu tīklā ir tiesīgi saņemt braukšanas maksas atvieglojumu 100 % apmērā no biļetes cenas.  |
| 3. Informācija par plānoto projekta ietekmi uz pašvaldības budžetu | EUR 10000 |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Nav notikušas  |



*Dokuments ir parakstīts ar drošu elektronisko parakstu un satur laika zīmogu*.